MUNICIPIUL CRAIOVA
CONSILIUL LOCAL AL MUNICIPIULUI CRAIOVA

     HOTĂRÂREA NR.391
privind modificarea Hotărârii Consiliului Local al Municipiului Craiova nr.230/2015 referitoare la aprobarea gestiunii delegate ca modalitate de gestiune pentru activităţile serviciului public de salubrizare în judeţul Dolj
Consiliul Local al Municipiului Craiova, întrunit în şedinţa ordinară din data de 29.10.2015;

          Având în vedere raportul nr.158180/2015 întocmit de Direcţia Servicii Publice prin care se propune modificarea Hotărârii Consiliului Local al Municipiului Craiova nr.230/2015 referitoare la aprobarea gestiunii delegate ca modalitate de gestiune pentru activităţile serviciului public de salubrizare în judeţul Dolj  ;  
          În conformitate cu prevederile Legii nr.51/2006, republicată, privind serviciile comunitare de utilităţi publice,  modificată şi completată, Legii nr.101/2006 a serviciului de salubrizare a localitatilor, modificată şi completată şi Hotărârii Guvernului nr.71/2007 pentru aprobarea Normelor de aplicare a prevederilor referitoare la atribuirea contractelor de concesiune de lucrări publice şi a contractelor de concesiune de servicii prevăzute in Ordonanţa de Urgenţă a Guvernului nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii; 
           În temeiul art.36 alin.2 lit. d coroborat cu alin.6 lit.a pct.14, art.45 alin.1, art.61 alin.2 şi art.115, alin.1 lit.b din Legea nr.215/2001, republicată, privind administraţia publică locală;
hotărĂŞte:
Art.1. Se aprobă modificarea anexei nr.3 a Hotărârii Consiliului Local al Municipiului Craiova nr.230/2015 referitoare la aprobarea Documentaţiei de atribuire pentru delegarea prin concesionare a gestiunii unor activităţi componente ale serviciului public de salubrizare, respectiv colectarea şi transportul  deşeurilor municipale şi a altor fluxuri de deşeuri în judeţul Dolj  şi operarea  staţiei de sortare şi transfer Goicea, după cum urmează:
a) se elimină formularul 5.1- Măsuri privind sănătatea şi securitatea muncii;
b) îşi încetează efectele art. 14, alin. 1.2 din condiţiile contractuale.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi Asociaţiei de Dezvoltare Intercomunitară de Gestiune a Deşeurilor ECODOLJ vor aduce la îndeplinire prevederile prezentei hotărâri.

